stanford-oval/wikipedia huggingface dataset:
Payback (kappale)

| ”Payback” Dreamtale |
| --- | --- | --- |

Singlen tiedot
 Albumilta: Phoenix
 Julkaistu: 22. tammikuuta 2008
 Tyylilaji: power metal
 Kesto: 04.11
 Levy-yhtiö: Motley
Dreamtalen muut singlet
| ”Wellon” 2005 | ”Payback” 2008 | ”Take What the Heavens Create” 2008 |
Payback on Dreamtalen toinen single. Se julkaistiin vuonna 2008. Kappale on myös Dreamtalen Phoenix-albumilla.
Kappaleet

Payback – 4.11
Kokoonpano

Erkki Seppänen – laulu
Rami Keränen – kitara, laulu
Seppo Kolehmainen – kitara
Pasi Ristolainen – bassokitara
Arto Pitkänen – rummut
Akseli Kaasalainen – kosketinsoitin
Aiheesta muualla

Albumi Payback (kappale) Encyclopaedia Metallum -sivustolla (englanniksi)
Payback discogs.com-sivustolla
Rutnajaure

| Rutnajaure Rudnájávrre |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Lappi
Kunnat:  Jällivaara
Koordinaatit:  66°49′41″N, 20°31′45″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Rutnajoen valuma-alue
Järveen tulevat joet:  Kivijoki
Laskujoki:  Rutnajoki Rånejokeen
Järvinumero:  SE742216-170833
Mittaustietoja
Pinnankorkeus:  385,7 m  mpy. 
Pituus:  2,366 km  
Leveys:  1,532 km  
Rantaviiva:  7,317 km  
Pinta-ala:  2,673 km²  
Valuma-alue:  31,52 km²  
Saaria:  5
 fiRutnajaure 
Rutnajaure (ruots. Rutnajaure, luulajansaameksi Rudnájávrre ) 
on Ruotsissa Norrbottenissa Jällivaaran kunnassa sijaitseva järvi, joka kuuluu Rånejoen vesistöön.
Maantietoa

Rutnajaure on 2,4 kilometriä pitkä, 1,5 kilometriä leveä ja sen pinta-ala on 267 hehtaaria eli 2,67 neliökilometriä. Se sijaitsee 20 kilometriä Nattavaarasta luoteeseen ja 17 kilometriä Luulajajoen Messauren vesivoimalasta lounaaseen. Järven ympäristö on täynä lampia ja järviä, joiden välissä on suomaata. Järven länsi- ja luoteisrantaan päättyy järven kokoinen kosteikko Ylipääjänkä ja myös idässä aukeaa laaja suoalue. Järven saaret sijaitsevat aivan rantojen tuntumassa. Järven kaakkoisrannassa sijaitsee Rutnan kylä (luulajansaameksi Rudná), johon tulee tie Harrejauren suunnalta. Järvi on muuten asumaton.
Luontoarvoja

Valuma-alueen maaperän yleisimmät maalajit ovat moreeni (33,0 %), turve (40,2 %) ja kallioalue (0,5 %). Muut alueet ovat erilaisia vesistöjä.
Vesistösuhteet

Rutnajaure kuuluu Rånejoen vesistössä (päävesistötunnus 7) Rånejoen sivujoen Rutnajoen valuma-alueeseen . Sen valuma-alueen pinta-ala on noin 109 neliökilometriä (km²), joka on alle 3 % koko vesistön 4 207 km² pinta-alasta. Järvi on Rutnajoen lähdejärvi, jonka valuma-alueen pinta-ala on 31,52 km². Järven keskivirtaaman arvioidaan olevan 0,39 m³/s . Järven omaa lähialuetta on vain 11,22 km² ja sen järvisyys on 26,2 % . Länsirantaan laskee lyhyt Nikkanenänjärven laskuoja ja  koillisrantaan Pikku Rutnakaisen ja Rutnakaisen (luulajansaameksi Unna Rudnák) yhteinen laskujoki. Läsirannassa on sokkeloinen lahti, jonne tulee luoteesta alkava lyhyt Kivijoki. Sen valuma-alueella ei ole järviä. Järven laskujoki alkaa Ahojoen nimellä (luulajansaameksi Rudnájåhkå), mutta se saa alempana nimen Rutnajoki (edelleen Rudnájåhkå). Rutnajoki yhtyy Rånejokeen, joka laskee Perämereen Råneåssa Luulajassa.
Lähteitä > Huomautuksia

1 2  Asia on luettu ruotsinkielisestä wikipediasta artikkelista sv:Rutnajaure.
↑  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
Paya Lebarin metroasema

Paya Lebar on Singaporen Mass Rapid Transit -metrojärjestelmän asema Geylangissa Singaporen keskisellä suuralueella. Se avattiin 4. marraskuuta 1989 East West Linen asemana. Vaihtoyhteys Circle Linelle avautui 17. huhtikuuta 2010.
Nimestään huolimatta asema ei ole Paya Lebarin alueella, vaan se on saanut nimensä läheisestä Paya Lebar Roadista.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 6:11 |  | 6:39 |  | 0:22 |  |  |
| EW33 Tuas Link | 5:46 |  | 6:12 |  | 23:41 |  |  |
Circle Line
| CC1 Dhoby Ghaut | 5:40 |  | 6:07 |  | 23:49 |  |  |
| CC7 Mountbatten | – |  | – |  | 0:26 |  |  |
| CC29 HarbourFront | 5:40 |  | 6:07 |  | 23:04 |  |  |
| CC26 Pasir Panjang | – |  | – |  | 23:34 |  |  |
| CC23 one-north | – |  | – |  | 23:50 |  |  |
| CC17 Caldecott | – |  | – |  | 0:18 |  |  |
| CC11 Tai Seng | – |  | – |  | 0:26 |  |  |
Aiheesta muualla

Kuvia tai muita tiedostoja aiheesta Paya Lebarin metroasema Wikimedia Commonsissa
Paya Lebarin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Kembangan | East West Line | Seuraava asema: Aljunied |
| 0 | 1 | 2 |
| --- | --- | --- |
| Edeltävä asema: MacPherson | Circle Line | Seuraava asema: Dakota |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paya Lebar MRT Station
Käännös suomeksi
Pure Pwnage

Pure Pwnage -logo
Pure Pwnage (lausutaan ”pure ownage”, IPA: ['phjʊɹ oʊnɪdʒ]) on kanadalainen ROFLMAO Productionsin tekemä Internet-sitcom ja pseudodokumenttisarja, jonka aiheena on videopelikulttuuri. Sarja aloitettiin vuonna 2004 ja sen 15. jakso julkaistiin marraskuussa 2007. Sarjan päähenkilönä toimii "pro gamer" Jeremy aka teh_pwnerer (esittäjänä Jarett Cale). Muita henkilöitä ovat Kyle, Dawei aka Dave, Doug aka FPS Doug, Anastasia aka Tagi sekä teh_masterer. Sarjaa kuvataan eniten Torontossa, mutta sitä on kuvattu myös Calgaryssa, Montrealissa ja Alankomaissa.
Jaksot on kuvattu usein Jeremyn veljen Kylen (Geoff Lapaire) näkökulmasta. Lapaire pitää yllä verkkokauppaa Noobstore, joka myy Pure Pwnage -tuotteita, kuten t-paitoja, tarroja ja sarjaa varten sävellettyä musiikkia. Sarjan ensimmäinen tuotantokausi on julkaistu DVD:nä. Australialaisen televisio-ohjelman Good Game haastattelussa Lapaire on kertonut, että sarjaan aiotaan tehdään kolme tuotantokautta, joissa jokaisessa on 12 jaksoa.
FPS Doug -hahmo on tehnyt kuuluisaksi lentävän lauseen "Boom! Headshot!" Lauseeseen viitataan usein ensimmäisen persoonan ammuntapeleissä, kun joku ampuu jotakuta päähän eli ns. "tekee headshotin!". Lauseeseen viitataan myös muun muassa pelissä Call of Duty 3 ja elokuvassa Paranoia.
Sarja on ollut suosittu. Esimerkiksi sen kymmenettä jaksoa ladattiin ensimmäisen 24 tunnin aikana 597 893 kertaa.
Sarja sai sopimuksen ShowCasesta televisioon. Sarjan televisiosarja esitettiin 2009 lopulla Showcasessa. Myös internet-show’n jatkamisesta on puhuttu, sillä purepwnage.com lupasi kolme kautta ja 12 jaksoa jokaisessa kaudessa.
Sarjan ensimmäinen televisiokausi sai ehdokkuuden kanadalaisessa Gemini Awardissa parhaana komediasarjana. Viitaten Joel Gardineriin, he ovat tehneet uutta materiaalia ja ovat valmiita tekemään toisen kauden, mutta Showcase ei ole vielä luvannut esittää sitä. Gardiner myös viittasi SITMOS-proadcastissa, että vanhat internet-fanit valittavat joka videossa ja muun muassa, että internetissä esitettävä sarja oli parempi, joka saattaa olla Showcasen yksi syy olla tekemättä yhteistyötä.
Aiheesta muualla

Pure Pwnage -sarjan viralliset Internet-sivut (englanniksi)
Pure Pwnage -haastattelu Hak5:ssä (Arkistoitu – Internet Archive) (englanniksi)
Pure Pwnage -haastattelu Good Gamessa (englanniksi)
Pure Pwnage Portal (englanniksi)
Pyeongan

Pyeongan
Pyeongan (kor. 평안도, Pyeongan-do, hanja 平安道, McCune–Reischauer P'yŏng’an-do) oli Joseon-dynastian aikaan yksi Korean kahdeksasta historiallisesta provinssista. Se sijaitsi Korean niemimaan luoteisosassa. Provinssin pääkaupunkina toimi Pjongjang.
Joseon-kaudella provinsseilla oli keskushallinnon nimittämät kuvernöörit. Niiden hallinto oli järjestetty kuuteen haaraan keskushallinnon tavoin ja ne jaettiin piirikuntiin.
Nykyään Pyeonganin alue kuuluu Korean demokraattiseen kansantasavaltaan ja on jaettu Etelä-Pyeonganin ja Pohjois-Pyeonganin maakuntiin.
Prince of the Poverty Line

| Prince of the Poverty Line Skyclad |
| --- | --- | --- |

Studioalbumin tiedot
 Julkaistu: 22. Maaliskuuta 1994
 Tuottaja(t): Kevin Ridley
 Tyylilaji: Folk metal
 Kesto: 52.00
 Levy-yhtiö: Noise Records
Skycladin muut julkaisut
| Jonah's Ark 1993 | Prince of the Poverty Line 1994 | The Silent Whales of Lunar Sea 1995 |
Prince of the Poverty Line on neljäs studioalbumi Skycladilta.
Kappaleet

"Civil War Dance" - 5:03
"Cardboard City" - 5:05
"Sins of Emission"  - 3:33
"Land of the Rising Slum" - 4:28
"The One Piece Puzzle" - 5:52
"A Bellyful of Emptiness"  - 4:57
"A Dog in the Manger" - 6:10
"Gammadion Seed" - 5:26
"Womb of the Worm"  - 5:56
"The Truth Famine"  - 4:30
Kappaleet > Rajoitetun version lisä CD:n kappaleet

"Brothers Beneath the Skin" - 3:48
"The Widdershins Jig (Live)" - 3:33
"The Cradle will Fall (Live)" - 6:46
Kokoonpano

Martin Walkyier - laulu
Graeme English - basso
Steve Ramsey - sähkö ja akustinen kitara
Dave Pugh - kitara
Keith Baxter - rummut
Cath Howell - viulu ja kosketinsoitin
Pure Pool

| Pure Pool |
| --- | --- |

Kehittäjä:  VooFoo Studios
Julkaisija:  Ripstone
Jakelija:  Steam, Microsoft Store, PlayStation Now, PlayStation Store ja Humble Store
Pelimoottori:  Proprietary
Julkaistu:  PlayStation 4  Microsoft Windows  Xbox One 14. marraskuuta 2014
Lajityyppi:  urheilu, biljardi
Pelimuoto:  yksinpeli, moninpeli
Ikäluokitus:  PEGI: 3
Alusta:  Microsoft Windows PlayStation 4 Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK   : 
Pure Pool on VooFoo Studiosin kehittämä ja Ripstonen julkaisema urheilu ja biljardipeli. Peli julkaistiin vuonna 2014 Microsoft Windows-, PlayStation 4- ja Xbox One -alustoille.
Aiheesta muualla

Kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pure Pool
Käännös suomeksi
Pure nenääs!

| Pure nenääs! Spede Pasanen & Leo Jokela |
| --- | --- | --- |

Kokoelmalevyn tiedot
 Julkaistu: 2002
 Levy-yhtiö: EMI
Listasijoitukset
  1.
Pure nenääs! on vuonna 2002 julkaistu tupla-CD. Sille on koottu kaikki 29 säilynyttä Spede Pasasen ja Leo Jokelan G. Pula-aho -sketsiä.
Levyjen sketsit

CD 1:
Pakastettuja kärpäsiä – 3.02
Riidanhaastaja – 1.24
Verokarhu – 2.36
Opettajattaren kirje – 2.14
Kampaajalla (Ajatelmia) – 5.51
Eks-kursiolla kanalassa (G. Pula-aho Kanalassa) – 5.34
G. Pula-aho Amerikassa – 3.43
G. Pula-aho Pariisissa – 3.51
G. Pula-aho ilmavoimissa – 4.57
G. Pula-ahon ruokatavarabaari – 2.48
Etunimi – 3.49
Syntyhistoria (Turpa kiinni) – 6.51
Jumissa (G. Pula-aho ja tupajumit) – 3.23
Käkenä (Käki kuin käki) – 7.33
Hengenpelastusta – 4.26
CD 2:
G. Pula-aho kansallislinnuksi – 6.51
Ulkona illalla (Treffit) – 5.14
Lintutiedettä (Pure nenääs) – 3.16
Pinkviiniä – 5.02
Salakuljetusta (G. Pula-aho ja salakuljettajat) – 9.24
Puhelinpäivystäjänä (G. Pula-aho ja pankinjohtaja) – 6.28
Konsmetoloogi (G. Pula-aho kauneussalongissa) – 5.45
Pula-ahoa jymäytetään – 3.21
Lounaalla kanalassa – 5.38
Tupaantuliaiset – 5.34
Karkauspäivä – 2.32
Valtiovierailu – 4.45
Asettelua – 2.26
Skorppijooni – 4.02
Rjazanin alue

| Rjazanin alue Ряза́нская о́бласть |
| --- | --- |
 Okajoki Rjazanin alueella
 Lippu:  Vaakuna
 Alueen sijainti Venäjällä
 Koordinaatit: 54°36′N, 39°42′E 
Valtio:  Venäjä
Federaatiopiiri:  Keskinen
Piiritasoisia kaupunkeja:  12
Piirejä:  25
Perustettu:  26. syyskuuta 1937
Hallinto:  
 – hallinnollinen keskus:  Rjazan
 – kuvernööri:  Pavel Malkov
Pinta-ala:  39 600 km²
Väkiluku (2010):  1 154 114
Lyhenteet:  
 – ISO 3166:  RU-RYA
 
Rjazanin alueen internetsivut
 Aikavyöhyke UTC+3 (MSK) 
Rjazanin alue (ven. Ряза́нская о́бласть, Rjazanskaja oblast) on hallinnollinen alue Keski-Venäjällä Itä-Euroopassa, Moskovan alueen kaakkoispuolella.
Maantiede

Rjazanin alue rajoittuu pohjoisessa Vladimirin alueeseen, koillisessa Nižni Novgorodin alueeseen, idässä Mordvaan, kaakossa Penzan alueeseen, etelässä Tambovin ja Lipetskin alueisiin, lännessä Tulan alueeseen sekä luoteessa Moskovan alueeseen.
Rjazanin alue sijaitsee Itä-Euroopan tasangon keskiosassa. Alueen pohjoisosa on metsää ja eteläosa lehtimetsää ja metsäistä aroa. Alueen läpi virtaa Oka, jonka lisäksi alueella on 500 järveä. Alueella vallitsee leuto mannerilmasto. Keskilämpötila on tammikuussa -10 °C ja heinäkuussa +20 °C. Vuotuinen keskisademäärä on 500 mm.
Historia

Mongolit valloittivat alueen 1200-luvulla. Rjazanin itsenäinen suuriruhtinaskunta liitettiin Moskovan ruhtinaskuntaan 1521.
Väestö

Rjazanin alueen asukasluku on 1 154 114 (vuoden 2010 väestönlaskenta). Alueen suurimmat kaupungit ovat Rjazan (524 927 as.), Kasimov (33 491 as.) ja Skopin (30 376 as.).
Väestöstä asuu kaupungeissa noin 65 %. Aiemman, vuonna 2002 suoritetun väestönlaskennan mukaan suurimmat etniset ryhmät olivat:
venäläiset 1 161 400
ukrainalaiset 12 700
mordvalaiset 7 300
tataarit 5 600
armenialaiset 4 500
valkovenäläiset 3 500
azerit 2 900
romanit 2 200
saksalaiset 1 600
tšuvassit 1 300
moldovalaiset 1 100
Hallinto

Rjazanin alue on yksi Venäjän federaation alueista (subjekti) ja sen pääkaupunki on Rjazan. Alue on jaettu hallinnollisesti 25 piiriin ja 12 kaupunkialueeseen. Paikallishallinnon johdossa ovat aluehallinnon päämies ja alueduuma.
Talous

Alueella on runsaasti kalkkikiveä, turvetta, fosforiittia, kipsiä, hematiittia ja kivihiiltä. Tärkeimmät teollisuudenalat ovat öljy-, koneenrakennus-, metalli-, rakennusaine-, tekstiili- ja elintarviketeollisuus. Maatalous tuottaa viljaa, sokerijuurikasta, perunaa, vihanneksia, maitoa, lihaa, kananmunia ja villaa.
Aiheesta muualla

Kuvia tai muita tiedostoja aiheesta Rjazanin alue Wikimedia Commonsissa
Pukkila (täsmennyssivu)

Pukkila voi tarkoittaa seuraavia:
Pukkila, kunta Itä-Uudellamaalla
Pukkila, kylä Salossa
Pukkila, Kauhajoen kaupunginosa
Pukkila, kylä Kauhavalla
Pukkila, rautakautinen polttokalmisto Isossakyrössä
Villa Pukkila, huvila Oulun Hietasaaressa
Pukkilan Kartano Kaarinan Piikkiössä.
Eino Pukkila (1905–1989), sotakirjailija
Hanna Pukkila, tietokirjailija ja kustannustoimittaja
Ilkka Pukkila (1929–2012), metsänhoitaja ja yritysjohtaja, metsäneuvos
Jaakko Pukkila (Pukkilan Jaska, 1831–?), puukkojunkkari
Jorma Pukkila (1924–1998), laulaja, kuoronjohtaja ja musiikkipedagogi
Juha Pukkila (s. 2001), jääkiekkoilija
Jussi Pukkila (1883–1939), kirjailija
Kirsi Pukkila (s. 1976), ringettepelaaja
Miisa Rotola-Pukkila (Miisa Grekov, taiteilijanimi Mmiisas, s. 1995), videobloginpitäjä ja viihdetaiteilija
Susanna Pukkila (s. 1993), näyttelijä
Tarmo Pukkila (s. 1946), sosiaali- ja terveysministeriön ylijohtaja
Tuula Pukkila (s. 1943), animaattori.
Laattapiste-Pukkila, suomalainen rakennustarvikkeiden tukkukauppaa harjoittava yritys
Pukkila, Laattapiste-Pukkilan keraamisten laattojen tuotemerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pukkila”, voi hakea sivunnimihaulla, laajalla sivunnimihaulla tai tekstihaulla.
Petri Knape

Petri Knape on suomalainen virkamies ja Suomen sisäministeriön kansallisen turvallisuuden yksikön johtaja.
Koulutus

Petri Knape on koulutukseltaan oikeustieteen kandidaatti.
Virkaura

Petri Knape on tehnyt pääosan virkaurastaan Suojelupoliisin johdossa sekä strategisena että operatiivisena apulaispäällikkönä. Ennen Suojelupoliisia hän työskenteli pitkään Keskusrikospoliisissa talousrikostorjunnan tehtävissä. Knape on myös toiminut kansainvälisissä tehtävissä Interpolin pääsihteeristössä Lyonissa Ranskassa. Suojelupoliisin siirtyessä vuonna 2016 Poliisihallituksen alaisuudesta suoraan sisäministeriön alaisuuteen, Knape siirtyi virkavapaalle sisäministeriöön määräaikaiseksi poliisijohtajaksi valmistelemaan siviilitiedustelulakia. Ministeriössä Knape toimii suoraan kansliapäällikkö Ilkka Salmen alaisuudessa.
Pitkäjärvi (Paatsjoki)

| Pitkäjärvi Langvatn |
| --- | --- |
Valtiot:  Venäjä ja Norja
Paikkakunta:  Nikel ja Etelä-Varanki
Koordinaatit:  69°19′00″N, 29°34′00″E
Vesistöalue ja valuma-alueen tietoja
Laskujoki:  Paatsjoki
Mittaustietoja
Pinnankorkeus:  51,87  m 
Rantaviiva:  39,21  km 
Pinta-ala:  16,6373 km2 tai 6,7383 km2 
Tilavuus:  100 000 000  m3 
Valuma-alue:  16 904,62 km2 
 fiPitkäjärvi 
Pitkäjärvi (norj. Langvatn, ven. Боссояврре, Bossojavrre tai Лангватн, Langvatn; pohjoissaameksi Boršejávri) on suvantojärvi Paatsjoen juoksulla Venäjän ja Norjan rajalla. Venäjän puoleinen osa kuuluu Petsamon piirin Nikelin kuntaan ja Norjan puoleinen osa Finnmarkin läänin Etelä-Varangin kuntaan. Venäjälle kuuluva itäosa oli osa Suomelle kuulunutta Petsamon kuntaa vuosina 1920–1944.
Paatsjoki virtaa Vetokoskea myöten järven eteläpäähän ja jatkaa matkaansa järven pohjoispäästä, jossa sijaitsee vuonna 1964 rakennettu Skogfossin voimalaitos. Järven eteläosassa on Aittasaari. Järven eteläpuolella kohoaa 351 metriä korkea Kaskamatunturi.  Pitkäjärveen laskee etelästä Kaskamajärvi ja kaakosta Laukkajokea myöten Laukkajärvet.
Ivalosta Petsamoon johtava entinen Jäämerentie (nykyinen tie P-10) kulkee järven itäpuolitse, järven länsirantaa Norjan Paatsjokilaakson tie 885. Järven eteläpäässä Norjan puolella sijaitsee Kobbfossin kylä. Järven itärannalla sijaitsi Suomen aikana Pitkäjärven kylä, mutta se on nykyisin autio.
Pyhän Kolminaisuuden kirkko (Brathay)

| Pyhän Kolminaisuuden kirkko Holy Trinity Church, Brathay |
| --- | --- |

Sijainti:  Bog Lane, Brathay, Englanti
Koordinaatit:  54°25′15.96″N, 2°59′3.84″W
Kirkkokunta:  Englannin kirkko
Hiippakunta:  Carlisle
Rakentamisvuosi:  1836
Tyylisuunta:  uusromaaninen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Kolminaisuuden kirkko (engl. Holy Trinity Church, Brathay) on anglikaaninen kirkkorakennus Skelwithin seurakunnassa, Cumbriassa, Englannissa. Kirkko rakennettiin vuonna 1836 Giles Redmaynen rahoituksella. Se on Grade II -luokan suojeltu rakennus vuodesta 1970.
Pontiset suot

Foglianojärvi, Pontine Plain.
Circeon kansallispuiston rannikkoa, näkymä on ilmakuva.
1930-luvun pääkuivatuskanavat.
Pontiset suot (ital. Agro Pontino, lat. Pomptinus ager) on kuivatettu suoalue Tyrrhenanmeren rannikolla, Keski-Italiassa, Latinan maakunnassa, Velletrin ja Aprilian sekä Terracinan välisellä alueella. Se sijaitsee Roomasta kaakkoon Volskilaisten vuorten ja rannikon hiekkadyynien välissä. Alueen pinta-ala on noin 800 neliökilometriä. Soiden kuivaamiseksi tehtiin aikojen kuluessa useita yrityksiä, joissa osaksi onnistuttiin. Lopullisesti alue kuivatettiin 1930-luvulla malarian hävittämiseksi ja suon saamiseksi asutus- ja maanviljelyskäyttöön.
Historiaa

Latinalaiset ja volskit perustivat seudulle siirtokuntia ja kuivattivat aluetta käyttöönsä 600- ja 500-luvuilla ennen ajanlaskun alkua. Rooman tasavallan alkuaikoina, 500-luvun eaa. jälkeen, seutu oli taajaan asuttu, ja siellä kerrotaan olleen 33 kaupunkia, mutta sittemmin harventunut väestö ei voinut pitää maan kuivaukselle välttämättömiä viemäreitä ja kanavia kunnossa. Alue rämettyi ja malaria karkotti väestön. Roomalaisten aikana alueen poikki rakennettiin Roomasta kaakkoon johtava Via Appia. Rooman ja Napolin välisellä kulkureitillä olleet suot olivat pahamaineinen ja vaarallinen malariapesäke. Rooman valtakunnan aikaan tästä viljavasta alueesta käytettiin nimeä Pomptinus ager.
Paavit Bonifatius VIII, Eugenius IV, Leo X, Pius IV ja Pius V jatkoivat alueen muuttamista asumiskelpoiseksi 1200-luvulta alkaen. Työt päättyivät Pius VI:n kaudella Napoleonin valloitettua Rooman 1790-luvun lopulla.
Italian kuningaskunnan aikana ajatus suoalueen hyväksikäytöstä heräsi uudelleen. Lainsäädännön muutokset vuosina 1925–1933 mahdollistivat viemäröinti-, kuivatus- ja maansiirtotöiden aloittamisen. Toisen maailmansodan taisteluiden aiheuttamien vahinkojen korjaaminen kesti 1960-luvulle asti.
Nykytilanne

Lopullisesti alue kuivatettiin 1930-luvulla. Lopputuloksena oli, että entisestä suoalueesta tuli merkittävä maanviljely- ja karjanhoitoalue. Seudulla on myös teollisuutta. Alueen väkiluku nousi 1920-luvun noin tuhannesta asukkaasta 300 000:een, kun alueelle perustettiin kokonaan uusia yhdyskuntia kuten Latina, tuolloin nimellä Littoria (vuonna 1932), Sabaudia (1933), Pontinia(1934), Aprilia (1936) ja Pomezia (1938).
Aiheesta muualla

Kuvia tai muita tiedostoja aiheesta Pontiset suot Wikimedia Commonsissa
Uusi Italia luo elämää sinne, missä 2500 vuotta on ollut vain soita, sääskiä, kuumetta ja kuolemaa, Kansan kuvalehti, 24.02.1933, nro 9, s. 18, Kansalliskirjaston digitaaliset aineistot
Maila Talvio : Siniset kodit sinisen taivaan alla, Suomen Kuvalehti, 16.12.1933, nro 51-52, s. 31, Kansalliskirjaston digitaaliset aineistot
Pye Records

| Pye Records |
| --- | --- |
Perustettu:  1953
Tyylilajit:  useita
Kotimaa:   Yhdistynyt kuningaskunta
Infobox OKNimi-testi OK: 
Pye Records oli vuonna 1953 perustettu brittiläinen levy-yhtiö. Sille kuuluneita tunnettuja artisteja ovat muun muassa Lonnie Donegan (1956–69), Petula Clark (1957–71), The Searchers (1963–67), The Kinks (1964–71), ja Brotherhood of Man (1975–79). Vuonna 1980 yhtiö muutti nimensä, mutta vuonna 2006 se alkoi ohimennen toimia jälleen.
Historiaa

Vuonna 1896 perustettu Pye Ltd. valmisti televisioita ja radioitan sekä niihin liittyvää ammattielektroniikkaa. Mukaan äänitebisnekseen se tuli vuonna 1953 ostettuaan Nixa Recordsin. Vuonna 1955 se osti alaisuuteensa Polygon Recordsin ja sulautumisen myötä nimeksi tuli Pye Nixa Records.
Vuonna 1958 Pye International Records aloitti toimintansa. Yhtiö lisensoi itselleen yhdysvaltalaisia ja muita ulkomaisia levy-yhtiöitä kuten Chess Recordsin, A&M Recordsin, Kama Sutra Recordsin, Colpix Recordsin, Buddah Recordsin, 20th Century Recordsin ja King Recordsin.
Vuonna 1959 Pye Nixasta tuli Pye Records ja ATV hankki itselleen puolet yhtiöstä. Toisen puolen se osti itselleen vuonna 1966. Vuonna 1969 Pye lanseerasi itselleen yhtiön folk, jazz, blues ja progressiivista musiikkia varten, Dawn Recordsin. Dawn Recordsin menestyksekkäimmäksi edustajaksi muodostui Mungo Jerry -yhtye.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Prahlad Singh Patel

| Prahlad Singh Patel |
| --- | --- |

Turismista vastaava valtioministeri
 30. toukokuuta 2019 –  
Edeltäjä:  Alphons Kannanthanam
Kulttuurista vastaava valtioministeri
 30. toukokuuta 2019 –  
Edeltäjä:  Mahesh Sharma
Henkilötiedot
Syntynyt: 28. kesäkuuta 1960 (ikä 64) Narsinghpur, Madhya Pradesh, Intia
Tiedot
Puolue:  Intian kansanpuolue
Prahlad Singh Patel (s. 28. kesäkuuta 1960) on intialainen poliitikko, joka on toiminut vuodesta 2019 alkaen maansa turismista- ja kulttuurista vastaavana valtioministerinä. Hänet valittiin Lok Sabhaan ensimmäisen kerran vuonna 1989, nykyisin hän istuu viidettä kauttaan vuodesta 2019.
Patelin poliittinen ura alkoi vuonna 1980 Jabalpurin yliopiston opiskelijajärjestön puheenjohtajana. Samalla vuosikymmenellä hän vaikutti Intian kansanpuolueen nuorisojärjestön Madhya Pradeshin paikallisosastossa. Nuorisojärjestössä hän yleni aluksi piirikunnan puheenjohtajaksi vuonna 1982. Vuosina 1986–1990 hän toimi järjestön sihteerinä. Hänet valittiin Lok Sabhaan 1989 Uma Bhartin avustuksella. Vuonna 2003 hänet valittiin Atal Bihari Vajpayeen hallituksen apulaishiiliministeriksi. Hän erosi puolueestaan vuotta myöhemmin pettyneenä siihen, että Bhartia ei valittu uudelleen Madhya Pradeshin pääministeriksi. Hän liittyi Bhartin johtamaan Bharatiya Jan Shakti Partyyn, kunnes palasi kansanpuolueen jäseneksi 2009.
Patel on erittäin uskonnollinen hindu. Hän noudattaa kasvisruokavaliota ja on suorittanut Narmada Parikrama -pyhiinvaellusrituaalin kahdesti kiertämällä hindujen pyhänä pitämä Narmadajoen ympäri.
Aiheesta muualla

Prahlad Singh Patel Lok Sabhan sivuilla